* it 
ir * 
tr à 
*** EUROOPAN YHTEISÖJEN KOMISSIO 
Bryssel, 31.07.1996 
KOM(%) 425 lopull. 
95/0165 (SYN) 
Uudelleen käsitelty ehdotus 
NEUVOSTON ASETUKSEKSI (EY) 
kehitysmaissa toteutettavista 
kunnostamis- ja jälleenrakennustoimista 
(komission EY:n perustamissopimuksen 189 C (d) 
artiklan nojalla esittämä) 

PERUSTELUT 
(Euroopan parlamentin yhteistyömenettelyn toisessa käsittelyssä tekemien ja komission 
hyväksymien sekä hyväksymättä jättämien tarkistusten osalta) 
Asia: 
Uudelleenkäsitelty ehdotus neuvoston asetukseksi (EY) kehitysmaissa toteutettavista 
kunnostamis- ja jälleenrakennustoimista. 
Toimielinten yhteinen viite: 95/0165 (SYN) 
Yhteistyömenettelyn toinen käsittely 189 c artiklan d kohdan mukaisesti. 
ASIAKIRJAN TAUSTA 
Komissio esitti 26 päivänä kesäkuuta 1995 neuvostolle ja parlamentille ehdotuksen 
asetukseksi kehitysmaissa toteutettavista kunnostamis- ja jälleenrakennustoimista 
(KOM (95) 291 lopull.). 
Perustamissopimuksen 130 w artiklaan perustuva ehdotus neuvoston asetukseksi 
kehitysmaissa toteutettavista kunnostamis- ja jälleenrakennustoimista käsitellään 
yhteistyömenettelyä noudattaen (perustamissopimuksen 189 c artikla). 
Tätä yhteistyömenettelyä noudattaen Euroopan parlamentti antoi lausuntonsa 
ensimmäisessä käsittelyssä 15 päivänä joulukuuta 1995. 
Neuvosto vahvisti 29 päivänä tammikuuta 1996 yhteisen kannan, johon komissio ei 
yhtynyt. 
Parlamentti antoi 21 päivänä toukokuuta 1996 lausuntonsa toisessa käsittelyssä ja 
hyväksyi yhteensä 19 tarkistusta (EP 166 050). Komissio esittää 189 c artiklan d kohdan 
mukaisesti uudelleenkäsitellyn ehdotuksen, johon sisältyvät sen hyväksymät tarkistukset. 
Uudelleenkäsitellyssä ehdotuksessa vahvistetaan yksityiskohtaiset säännöt niiden 
budjettikohtien hallinnosta, joista rahoitetaan kehitysmaissa toteutettavia kunnostamis-ja 
jälleenrakennustoimia sekä kunnostamisohjelmia eteläisessä Afrikassa. 
HUOMAUTUKSIA PARLAMENTIN TOISESSA KÄSITTELYSSÄ 
HYVÄKSYMISTÄ TARKISTUKSISTA 
a) Hyväksyttyjen/hyväksymättä jätettyjen tarkistusten erittely 
Toisessa käsittelyssä hyväksytyt tarkistukset voidaan jakaa neljään ryhmään. 
Komissio on hyväksynyt kokonaan seuraavat tarkistukset: N:o 1,1. osa; 3, 1. osa; 4, I. 
ja 4. osa; 5, 2. ja 4. osa; 6, 2. osa; 10, 2. osa; 16, 1. osan a, b ja c kohta sekä 2. osan 
ensimmäinen, toinen ja kolmas alakohta, koska niiden aiheuttama muutos on 
hyväksyttävissä. Sen sijaan tarkistuksen N:o 10, 2. osan osalta komissio katsoo, että sen 
sisältö kuuluu paremminkin johdantoon kuin itse asetuksen säännöksiin. 
Komissio on hyväksynyt sisällöllisesti, mutta eri muodossa seuraavat muutokset: N:o 1, 
2. osa; 3, 2. osa; 4, 2. ja 3. osa; 5, 1. osa; 6, 1. osa; 7, 1. ja 2. osa; 10, 1. osa; 13, koska 
niiden aiheuttama muutos on sisällön osalta hyväksyttävissä, mutta komissio pitää toista 
sanamuotoa parempana niiden osalta. 
Komissio ei ole hyväksynyt seuraavia tarkistuksia: 
koska ne eivät vastaa kunnostamisen tavoitteita tai keinoja tai koska ne 
vaikeuttavat hallintoa liikaa: N:o 2; 5, 3. osa; 8; 9; 12; 14; 15; 17, 2. osa; 18; 19, 
koska niitä ei voida hyväksyä institutionaalisista syistä; N:o 10, 1. osa; 11; 16, 2. 
osan neljäs alakohta; 17, 1. osa. 
b) Komission kanta ja sen perustelut 
Ottaen huomioon a kohdassa mainitun ehdotetun komission kannan muista tarkistuksista 
komissio ei hyväksy edellisessä alakohdassa mainittuja tarkistuksia seuraavista syistä: 
No 2: Tarkistuksessa viitataan eteläisen Afrikan tilanteeseen tavalla, joka ei vastaa enää 
tämänhetkistä tilannetta eikä alueen tulevaisuudennäkymiä. 
N:o 5, 3. osa: Tarkistuksella pyritään yleissivistävän ja ammatillisen 
koulutustoiminnan järjestämiseen sisäisten selkkausten ja epävakautta 
aiheuttavien politiikkojen seurausten torjumiseksi, mikä on jo otettu 
huomioon tässä tekstissä (miinanraivaus ja yhteiskuntaan uudelleen 
sopeuttaminen) sekä muiden toimien yhteydessä. 
N:o 8: Tällä tarkistuksella pyritään rajoittamaan oleellisten toimintakulujen rahoittamista. 
Kaikkien toimintakulujen kattaminen kunnostamisvaiheessa voi olla kuitenkin 
välttämätöntä. 
N:o 9: Tämän tarkistuksen pyrkimyksenä on tehdä paikallisten toimintakumppaneiden 
rahoitusosuudesta ensisijainen tavoite, vaikka tämän rahoitusosuuden mahdollisuus 
olisi tutkittava ottaen huomioon kuhunkin toimeen liittyvät eri tekijät. 
N:o 10, 1. osa: Tällä tarkistuksella pyri tään järjestämään yhteensovittaminen yhteisön 
ja jäsenvaltioiden välillä sekä kansainvälisellä tasolla sellaisten 
yksityiskohtaisten sääntöjen mukaan, joita ei voida toteuttaa, koska 
tämän yhteensovittamisen eri tasoja ja toimijoita ei ole erotettu. 
N:o 11 : Tällä tarkistuksella pyritään poistamaan maininta muista menettelyistä 
kuin talousarviomenettelyistä, vaikka muita menettelyjä - esimerkiksi 
päätöksentekomenettelyä - tulee noudattaa. 
N:o 12: Tällä tarkistuksella pyritään liittämään arviointitoimenpiteet 
tarkastusten yhteyteen. Tehtäviä arviointeja ei kuitenkaan saa sekoittaa 
tarkastuksiin, vaan ne käsitellään erityisellä tavalla erikseen. 
N:o 14: Tällä tarkistuksella pyritään ottamaan aluenäkökohta valintaperusteeksi 
tarjouspyynnöissä. On kuitenkin parempi sallia kaikkien kehitysmaiden 
osallistuminen. 
N:o 15: Tällä tarkistuksella pyritään ottamaan aluenäkökohta tavaroiden ja 
palveluiden alkuperän määrittelyn perusteeksi. On kuitenkin parempi 
ulottaa sen alue kaikkiin kehitysmaihin. 
N:o 16, 2. osa, 
neljäs alakohta: Tällä tarkistuksella pyritään tekemään komitean kokouksista 
luonteeltaan julkisia ja sallimaan niiden pöytäkirjojen jakelu 
ulkopuolelle, mikä ei ole mahdollista toimielinten välisistä syistä, 
erityisesti koska se ei ole komiteaa koskevien sääntöjen ja 
menettelyjen mukaista. 
N:o 17, 1. osa: Tällä tarkistuksella pyritään säätämään Euroopan parlamentin kehitys-
ja yhteistyövaliokunnan edustajan läsnäolosta komiteassa, mikä ei ole 
mahdollista toimielinten välisistä syistä, erityisesti koska se ei ole 
komiteaa koskevien sääntöjen ja menettelyjen mukaista. 
N:o 17, 2. osa: Tällä tarkistuksella pyritään laajojen neuvottelujen toteuttamiseen 
kaikilla tasoilla kunnostamistoimien toteuttamista koskevien yleisten 
periaatteiden määrittelemiseksi. Tällainen menettely on mahdotonta 
toteuttaa. Yleiset periaatteet määritellään komission yhteistyöpolitiikan 
yhteydessä, johon sisältyy jatkuva vuoropuhelu eri kumppaneiden 
kanssa. 
N:o 18: Tällä tarkistuksella pyritään toteuttamiseen liittyvien yksityiskohtaisten 
tietojen antamiseen tiivistelmänä, mikä ei ole käytännössä mahdollista. 
Kunnostamistoimien eri kumppanit kuitenkin mainitaan. 
N.o 19: Tällä tarkistuksella pyritään erityisen perusteen vaatimiseen 
kunnostamistoimien rahoittamiseksi budjettikohdista, jos 
avunsaaj amaille myönnetään varoj a EKR: sta tai rahoituspöytäkirj oista. 
Kunnostamiseen tarkoitetut budjettikohdat on perustettu 
lisärahoituksen antamiseksi kunnostamisvaiheessa oleville maille, jotka 
usein saavat muutakin rahoitusta. Perusteena ovat näiden maiden 
merkittävät ja erityiset tarpeet, jotka selvitetään yleisten periaatteiden 
yhteydessä, eikä sitä voida päättää tapauskohtaisesti, tai näiden 
budjettikohtien olemassaolon perusta häviää. 
Uudelleen käsitelty ehdotus: 
NEUVOSTON ASETUS (EY) N:o 
annettu 
kehitysmaissa toteutettavista 
kunnostamis- ja jälleenrakennustoimista 
EUROOPAN UNION NEUVOSTO, joka 
ottaa huomioon Euroopan yhteisön perustamissopimuksen ja erityisesti sen 130 w 
artiklan, 
ottaa huomioon komission ehdotuksen1, 
noudattaa perustamissopimuksen 189 c artiklassa määrättyä menettelyä2, 
EYVL N:o C 235, 9.9.1995, s. 11 
Euroopan parlamentin lausunto annettu 
neuvoston yhteinen kanta vahvistettu 
Euroopan parlamentin päätös tehty (ei vielä julkaistu EYVL:ssä), 
(ei vielä julkaistu EYVL:ssä) ja 
(ei vielä julkaistu EYVL:ssä) 
sekä katsoo, että 
kehitysmaissa tehtävää kunnostamista koskevasta erityisestä tukiohjelmasta Euroopan 
parlamentille ja neuvostolle 12 päivänä toukokuuta 1993 antamassaan tiedonannossa 
komissio toi esille kunnostamiseen ja jälleenrakentamiseen tarvittavan avuntarpeen 
suuruuden ja erityispiirteet niissä kehitysmaissa, jotka ovat vakavasti vaurioituneet sota-
aikojen, kansalaislevottomuuksien tai luonnononnettomuuksien vuoksi, 
neuvoston (kehitys) 2 päivänä joulukuuta 1993 antamissa päätelmissä kunnostamista 
koskevasta avusta määritellään tällaisen avun päätavoitteet, edellytykset ja sen 
myöntämisperusteet sekä painotetaan, että avun suunnittelu ja toteutus on syytä tehdä 
tiiviissä yhteistyössä komission ja jäsenvaltioiden kesken, 
komissio valvoo, että sen toimissa humanitaarisen avun, kunnostamisen ja 
kehitysyhteistyön aloilla pyritään yhtenäisyyteen ja jatkuvuuteen, 
Euroopan parlamentti on korostanut 16 päivänä marraskuuta 1993 antamassaan 
päätöslauselmassa3 kehitysmaissa tapahtuvaa kunnostamista koskevan avuntarpeen 
laajuutta ja pitää toivottavana, että luodaan erityinen rahoituskehys huomattavien 
rahoitusmahdollisuuksien varaamiseksi näihin tarpeisiin Euroopan yhteisöjen yleisestä 
talousarviosta, 
Euroopan parlamentti on korostanut tarpeellisuutta kirjata kunnostamistoimet keskipitkän 
tai pitkän aikavälinen kehityssuunnitelmaan, 
parlamentti on kiinnittänyt huomiota muun muassa siihen, että avun nopeus ja tehokkuus 
olisi asetettava etusijalle, 
budjettivallan käyttäjä on ottanut talousarvioon eteläisessä Afrikassa toteutettavien 
kunnostamistoimien rahoittamiseen tarkoitetun budjettikohdan (B7-3210) ja kehitysmaissa 
toteutettavan kunnostamisen ja jällenrakennuksen rahoittamiseen tarkoitetun 
budjettikohdan (B7-6410), ja 
olisi tarpeen vahvistaa sen hallinnoimisen yksityiskohtaiset säännöt, 
EYVL N:o C 329, 6.12.1993, s.77 
ON ANTANUT TÀMAN ASETUKSEN: 
1 artikla 
1. Yhteisö panee täytäntöön 2 kohdassa tarkoitetuissa kehitysmaissa kunnostus- ja 
jälleenrakennustoimia asettaen etusijalle vähiten kehittyneet maat, jotka ovat vakavasti 
vaurioituneet sota-aikojen, kansalaislevottomuuksien tai luonnononnettomuuksien 
vuoksi. Näiden toimien, jotka ovat määräaikaisia ja jotka on toteutettava 
mahdollisimman nopeasti, tarkoituksena on edistää talouden ja institutionaalisen 
toiminnan elpymistä, mikä on tarpeen kyseisten maiden yhteiskunnallisen ja 
poliittisen vakauden palauttamiseksi, ja tyydyttää kaikkien niiden väestöryhmien 
tarpeet, joita vaikeudet ovat kohdanneet. Toimien on korvattava asteittain 
humanitaarinen toiminta ja valmisteltava keskipitkän ja pitkän aikavälin kehitysavun 
uudelleenkäynnistämistä. Niiden on erityisesti tähdättävä pakolaisten, hätäsiirtolaisten 
ja entisten sotilaiden paluun sekä koko väestön normaaliin siviilielämään 
kotiseudullaan ja kotimaissaan uudelleen sopeuttamisen mahdollistamiseen. 
2. Tämän asetuksen mukaista tukea saavat Afrikan, Karibian ja Tyynenmeren alueen 
maat, Välimeren alueen maat, Latinalaisen Amerikan maat, Aasian maat sekä 
Kaukasian ja Keski-Aasian kehitysmaat. 
2 artikla 
1. Toimista päätettäessä on aiheellista ottaa mahdollisuuksien mukaan huomioon, onko 
turvallisuuden vähimmäistaso olemassa sekä missä määrin siirtymävaiheen 
kehityksessä on tosiasiallisesti sitouduttu noudattamaan kansanvallan arvoja ja 
perusoikeuksia. 
2. Tämän asetuksen perusteella toteutettavat toimet koskevat ensisijaisesti seuraavia 
aloja: kestävän tuotantojärjestelmän uudelleenkäynnistäminen, perusinfrastruktuurien 
aineellinen ja toiminnallinen kunnostaminen mukaan lukien miinanraivaustyöt, 
yhteiskuntaan uudelleen sopeuttaminen, erityisesti pakolaisten, hätäsiirtolaisten ja 
entisten sotilaiden hyväksi, ja kunnostamisvaiheessa tarvittavien institutionaalisten 
voimavarojen uudelleenluominen erityisesti paikallistasolla. Varoja voidaan kohdistaa 
myös talousalan kehitykseen erityisesti luomalla pieniä ja keskisuuria yrityksiä ja 
tukemalla alueellista taloudellista yhdentymistä. 
3 artikla 
Tämän asetuksen mukaista rahoituksellista tukea voivat saada seuraavat 
yhteistyökumppanit: alueelliset ja kansainväliset järjestöt, valtiosta riippumattomat 
erikoisjärjestot, jotka voivat kykyjensä ja voimavarojensa mukaan osallistua 1 ja 2 
artiklassa tarkoitettuihin toimiin, kansalliset, alueelliset ja paikalliset hallintoelimet 
ja virastot, lähiyhteisön järjestöt, sekä julkiset tai yksityiset laitokset ja toimijat. 
4 artikla 
1. Edellä 1 artiklassa tarkoitettujen toimien toteuttamiskeinoja ovat erityisesti selvitykset, 
tekninen apu, koulutus tai muut palvelut, tavaratoimitukset ja työsuoritukset sekä 
tilintarkastukset ja arviointi- ja tarkastuskäynnit. 
2. Yhteisön rahoituksella voidaan kattaa sekä sijoituskustannukset, kiinteän omaisuuden 
hankintaa lukuun ottamatta, että juoksevat menot (joihin kuuluvat hallinto-, ylläpito­
ja toimintamenot) ottaen huomioon, että hankkeen tarkoituksena on oltava, että tukea 
saavat maat ottavat myöhemmin juoksevat menot vastatakseen. 
3. Edellä 3 artiklassa määritellyt yhteistyökumppanit pyritään saamaan osallistumaan 
jokaisen yhteistyötoimen rahoitukseen. Tätä rahoitusosuutta pyydetään ottaen 
huomioon kyseisten kumppaneiden mahdollisuudet ja kunkin toimen laatu. Erityisissä 
tapauksissa ja kun yhteistyökumppanina on joko valtiosta riippumaton tai lähiyhteisön 
järjestö, rahoitusosuus voidaan suorittaa tavaroina tai työsuorituksina. 
4. Mahdollisuus yhteisrahoitukseen muiden rahoittajien, erityisesti jäsenvaltioiden kanssa 
voidaan selvittää. 
5. Toteutetaan kaikki tarpeelliset toimenpiteet sen esille tuomiseksi, että tämän asetuksen 
mukaisesti annettu apu on yhteisön apua. 
6. Perustamissopimuksessa tarkoitettujen, tavoitteina olevien yhtenäisyyden ja 
täydentävyyden toteuttamiseksi ja kaikkien tukitoimien mahdollisimman suuren 
tehokkuuden takaamiseksi komissio voi toteuttaa kaikki tarpeelliset 
yhteensovittamistoimenpiteet, joita ovat erityisesti: 
a) rahoitettuja ja niitä toimia, jotka yhteisö tai jäsenvaltiot aikovat rahoittaa, 
koskevan järjestelmällisen tietojen vaihto- ja analyysijärjestelmän käyttöönotto, 
b) toimien yhteensovittaminen toteuttamispaikalla avunsaajamaassa olevien 
komission ja jäsenvaltioiden edustajien välisten säännöllisten kokousten ja tietojen 
vaihdon avulla. 
7. Komissio voi yhdessä jäsenvaltioiden kanssa tehdä tarpeelliseksi katsomiaan aloitteita 
varmistaakseen toimien asianmukaisen yhteensovittamisen muiden rahoittajien, 
erityisesti Yhdistyneiden Kansakuntien järjestelmän rahoittajien kanssa. 
5 artikla 
Tämän asetuksen mukainen rahoitustuki toimitetaan avustuksina. 
6 artikla 
1. Komissio huolehtii tässä asetuksessa tarkoitettujen toimien arvioinnista, niihin 
liittyvästä päätöksenteosta ja niiden hallinnosta noudattaen talousarviota koskevia ja 
muita voimassa olevia, erityisesti Euroopan yhteisöjen yleiseen talousarvioon 
sovellettavan varainhoitoasetuksen mukaisia menettelyjä. 
10 
2. Hankkeiden ja ohjelmien arvioinnissa on otettava huomioon seuraavat tekijät: 
toimien tehokkuus ja toteuttamiskelpoisuus, 
kulttuurisidonnaiset, sosiaaliset, sukupuolten tasa-arvoon ja ympäristöön liittyvät 
näkökohdat, 
hankkeen tavoitteiden saavuttamisen edellyttämä instituutioiden kehittäminen, 
samankaltaisista toimista saadut kokemukset. 
3. Päätökset hankkeista, joissa tämän asetuksen perusteella rahoitettava määrä on 
suurempi kuin kaksi miljoonaa ecua kyseistä tointa kohden, tehdään 7 artiklassa 
säädettyä menettelyä noudattaen. 
Komissio ilmoittaa 7 artiklassa tarkoitetulle komitealle tiiviissä muodossa 
rahoituspäätöksistä, joita se aikoo tehdä sellaisten hankkeiden ja ohjelmien osalta, 
joiden arvo on pienempi kuin kaksi miljoonaa ecua. Tämä tieto on annettava 
viimeistään viikkoa ennen päätöksen tekemistä. 
4. Komissio voi ilman 7 artiklassa tarkoitetun komitean lausuntoa hyväksyä tarpeellisia 
lisäsitoumuksia näistä toimista odotettavissa olevien tai jo todettujen ylitysten 
kattamiseksi, jos ylitys tai lisätarve on enintään 20 prosenttia rahoituspäätöksessä 
vahvistetusta alkuperäisestä sitoumuksesta. 
Jos ensimmäisessä alakohdassa tarkoitettu lisäsitoumus on pienempi kuin neljä 
miljoonaa ecua, 7 artiklassa tarkoitetulle komitealle ilmoitetaan komission tekemästä 
päätöksestä. Jos edellä mainittu lisätarve on suurempi kuin neljä miljoonaa ecua mutta 
pienempi kuin 20 prosenttia, pyydetään komitean lausunto. 
11 
5. Jokaisessa tämän asetuksen perusteella tehdyssä rahoitussopimuksessa määrätään 
erityisesti, että komissioja Euroopan yhteisöjen tilintarkastustuomioistuin voivat tehdä 
tarkastuksia paikalla komission voimassa olevissa säännöksissä annettuja tavanomaisia 
yksityiskohtaisia sääntöjä ja erityisesti Euroopan yhteisöjen yleiseen talousarvioon 
sovellettavaa varainhoitoasetusta noudattaen. 
6. Jos toimien yhteydessä tehdään yhteisön ja vastaanottavan maan välisiä 
rahoitussopimuksia, niissä määrätään, että yhteisö ei rahoita verojen, tullien eikä 
maksujen maksamista. 
7. Osallistuminen tarjouskilpailuihin ja hankintasopimuksiin on avoinna samoin ehdoin 
kaikille jäsenvaltioiden ja avunsaajamaan luonnollisille henkilöille ja 
oikeushenkilöille. Tämä osallistuminen voidaan ulottaa muihin kehitysmaihin ja 
asianmukaisesti perustelluissa poikkeustapauksissa muihin kolmansiin maihin. 
8. Tavaratoimitusten on oltava peräisin jäsenvaltioista tai avunsaajamaasta tai muista 
kehitysmaista. Asianmukaisesti perustelluissa poikkeustapauksissa hankinnat voivat 
olla peräisin muista maista. 
7 artikla 
1. Komissiota avustaa neuvoa-antava komitea, joka muodostuu jäsenvaltioiden 
edustajista ja jonka puheenjohtajana on komission edustaja, ja riippuen siitä, mikä 
maa tai alue on toimenpiteiden edunsaajana, komitea on: 
a) Afrikan, Karibian ja Tyynenmeren maiden osalta yhteisön tuen rahoituksesta ja 
hallinnoinnista neljännen Lomén yleissopimuksen yhteydessä neuvostossa 
kokoontuneiden jäsenvaltioiden edustajien 16 päivänä heinäkuuta 1990 hyväksymän 
sisäisen sopimuksen N:o 91/401/ETY 21 artiklassa perustettu EKR-komitea; 
b) Välimeren alueen maiden osalta yhteisön ja Välimeren kolmansien maiden 
rahoitusalan ja teknisen alan yhteistyötä koskevien pöytäkirjojen soveltamisesta 
annetun neuvoston asetuksen ETY N:o 1762/92 6 artiklassa perustettu MED-komitea; 
c) Latinalaisen Amerikan ja Aasian maiden osalta rahoitusavusta ja teknisestä avusta 
Aasian ja Latinalaisen Amerikan kehitysmaille sekä taloudellisesta yhteistyöstä näiden 
maiden kanssa annetun neuvoston asetuksen ETY N: o 443/92 15 artiklassa perustettu 
ALA-komitea. 
2. Komission edustaja tekee komitealle ehdotuksen tarvittavista toimenpiteistä. Komitea 
antaa lausuntonsa ehdotuksesta toimitettuaan tarvittaessa äänestyksen määräajassa, 
jonka puheenjohtaja voi asettaa asian kiireellisyyden mukaan. 
Lausunto merkitään pöytäkirjaan; lisäksi jokaisella jäsenvaltiolla on oikeus pyytää, 
että sen kanta merkitään pöytäkirjaan. 
12 
Komission on, niin suurelta osin kuin mahdollista, otettava huomioon komitean 
lausunto. Sen on ilmoitettava komitealle, millä tavoin lausunto on otettu huomioon. 
8 artikla 
Komission edustajan esittämien, seuraavana vuonna toteutettavia toimia koskevien 
yleisten suuntaviivojen perusteella vaihdetaan kerran vuodessa näkemyksiä 7 artiklan 
1 kohdassa tarkoitettujen komiteoiden yhteisessä kokouksessa. 
9 artikla 
Varainhoitovuoden päätyttyä komissio antaa Euroopan parlamentille ja neuvostolle 
vuosikertomuksen, johon sisältyy tiivistelmä varainhoitovuoden aikana rahoitetuista 
toimista sekä arvio tämän asetuksen täytäntöönpanosta kyseisenä varainhoitovuonna. 
Tiivistelmässä on oltava erityisesti tiedot niistä toimijoista, joiden kanssa 
täytäntöönpanoon liittyviä sopimuksia on tehty. 
Kertomuksessa on myös esitettävä tiivistelmä ulkopuolisten mahdollisesti tekemistä 
arvioista, jotka koskevat erityistoimia. 
13 
Komissio ilmoittaa jäsenvaltioille hyväksytyt toimet ja hankkeet sekä niiden 
rahallinen arvo, luonne, vastaanottajamaa ja kumppanit kuukauden kuluessa päätöksen 
tekemisestä. 
JO artikla 
Komissio arvioi säännöllisesti yhteisön rahoittamia toimia selvittääkseen, onko näissä 
toimissa tarkoitetut tavoitteet saavutettu, ja laatiakseen suuntaviivoja tulevaisuudessa 
toteutettavien toimien tehostamiseksi. Komissio antaa 7 artiklassa tarkoitetulle 
komitealle tiivistelmän tehdyistä arvioinneista, joita tämä voi tarvittaessa tarkastella. 
Jäsenvaltiot voivat pyynnöstä tutustua arviointikertomuksiin. 
// artikla 
Tämä asetus tulee voimaan kolmantena päivänä sen jälkeen, kun se on julkaistu 
Euroopan yhteisöjen virallisessa lehdessä, ja sitä sovelletaan 1 päivästä tammikuuta 
1997. 
14 
Komissio antaa kolme vuotta tämän asetuksen voimaantulon jälkeen Euroopan 
parlamentille ja neuvostolle arvion kaikista yhteisön tämän asetuksen perusteella 
rahoittamista toimista ja tekee ehdotuksia tämän asetuksen tulevaisuudesta ja 
tarvittaessa sen muuttamisesta. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty Brysselissä 
Neuvoston puolesta 
Puheenjohtaja 
15 

ISSN 1024-4492 
KOM(96) 425 lopullinen 
ASIAKIRJAT 
n . u 
Luettelonumero : CB-CO-96-419-EL-C 
ISBN 92-78-07914-6 
Euroopan yhteisöjen virallisten julkaisujen toimisto 
L-2985 Luxemburg 
AQ>